बाबा दरवेश्वर महादेव मंदिर की चमत्कारिक विशेषताओं में से एक विशेषता यह भी है कि हर मौसम में यहां स्थापित शिवलिंग बेहद ही ठंडा होता है। इसके बारे में वैज्ञानिक कारण शिवलिंग के रूप में प्रयोग किए गए पत्थर विशेष पत्थर को बताया जाता है। लेकिन, आस्थावानों के लिए श्रद्धा का विषय है और लोग इसे बाबा का ही चमत्कार मानते हैं। उनका कहना है कि बाबा भी इसी तरह व्यापार को उथल पुथल से बचाकर शांत व सुगम बनाते हैं। गौरतलब है कि इस शिवलिंग पर जलाभिषेक या दूधाभिषेक हो या ना हो इस शिवलिंग पर हमेशा नमी बनी रहती है और जिसे लोग खूब आस्था के साथ पूजते हैं। हालांकि मौजूदा समय में ऐसा कोई दिन नहीं होता है जब यहां भारी भीड़ रुद्राभिषेक के लिये जलाभिषेक व दुग्धाभिषेक ना करती हो।